હિંમતનગર આઇ.એમ.એ. દ્વારા આયોજીત બે દિવસીય મેડીકલ કોન્ફરન્સનો હિંમતનગર મેડીકલ કોલેજ ખાતે શનિવારે સવારથી શુભારંભ થયો હતો. જેમાં ગુજરાતભરના ત્રણ હજારથી વધુ તબીબોએ ભાગ લીધો હતો. આધુનિક ઉપચાર પધ્ધતિમાં આવેલા પરિવર્તનોની જાણકારી તજજ્ઞ તબીબો દ્વારા મેડીકલ કોન્ફરન્સમાં આપવામાં આવી હતી. જેનો લાભ આગામી દિવસોમાં દર્દીઓને મળતો થશે. હિંમતનગર મેડીકલ કોલેજ ખાતે યોજાયેલ મેડીકલ કોન્ફરન્સમાં વિદેશમાં તબીબી ક્ષેત્રમાં થયેલા સંશોધનોની માહિતી સાથે માર્ગદર્શન અપાયુ હતું.